1711

Árið 1711 (MDCCXI í rómverskum tölum)

 Á Íslandi 
 Steinn Jónsson varð Hólabiskup.
 Þorleifur Halldórsson varð skólameistari á Hólum.
 Eldgos í Kverkfjöllum.
 Oddur Sigurðsson lögmaður og Páll Beyer viku Hákoni Hannessyni sýslumanni í Rangárþingi úr embætti vegna óreglu en konungur ógilti það.

 Fædd 
 12. desember - Skúli Magnússon, landfógeti (d. 1794).
 Jón Marteinsson stúdent, „spitzbub og galgenvogel“, önnur fyrirmynd samnefndrar persónu í Íslandsklukku Halldórs Laxness (d. 1771).
 Vigfús Jónsson prestur á Stöð í Stöðvarfirði, höfundur fyrstu íslensku barnabókarinnar, Barnaljóð (d. 1761).

 Dáin 
 13. desember - Skúli Magnússon, afi Skúla fógeta. Hann var prestur í Goðdölum í 66 ár (f. 1623).
 Halldór Þorbergsson lögréttumaður á Seylu, skrásetjari Seyluannáls (f. 1623).

 Erlendis 
 17. apríl - Karl 6. varð keisari hins Heilaga rómverska ríkis eftir að Jósef 1., bróðir hans lést.
 9. júlí - Pétur mikli Rússakeisari umkringdur ásamt herliði sínu af fjölmennum tyrkneskum her við ána Prut.
 11. júlí - Sao Paulo í Brasilíu hlaut borgarstöðu.
 22. júlí - Pétri mikla tókst að sleppa úr herkví Tyrkja með því að múta yfirmanni herliðsins.
 22. ágúst - Tilraun Breta til að gera árás á Quebec fór út um þúfur þegar 8 skip þeirra biðu skipbrot í stormi og 890 létust.
 5. desember - Norðurlandaófriðurinn mikli: Danir unnu sigur á Svíum við Wismar sem þá var sænsk borg.
 25. desember - St Paul's-dómkirkjan í London var endurbyggð að fullu eftir Lundúnabrunann árið 1666.
 Drepsóttin kýlapest gekk víða í Evrópu, meðal annars í Kaupmannahöfn, þar sem talið er að þriðjungur íbúa, um 23.000 manns, hafi dáið. Konungur veitti Garðbúum einkarétt á líkburði í borginni, sem þeir héldu til loka 18. aldar og höfðu ýmsir íslenskir stúdentar hluta lífsviðurværis síns af þeirri iðju.

 Fædd 
 26. apríl - David Hume, skoskur heimspekingur (d. 1776).
 1. september - Vilhjálmur 4. af Orange (d. 1751)l.
 31. október - Laura Bassi, ítölsk vísindakona sem var fyrsta konan sem opinberlega stundaði háskólakennslu í Evrópu.
 23. desember - Jacob Fortling, dansk-þýskur myndhöggvari og arkitekt (d. 1761).
 Qianlong, keisari í Kína (d. 1799).

 Dáin 
 14. apríl - Loðvík, le Grand Daupin, sonur Loðvíks 14. Frakkakonungs (f. 1661).
 17. apríl - Jósef 1., keisari hins Heilaga rómverska ríkis (f. 1678).
 22. nóvember - Bernardo Pasquini, ítalskt tónskáld (f. 1638).

Flokkur:1711